# Ashley Scott

### Wikipedia

Ashley McCall Scott (s. 13. heinäkuuta 1977, Metairie, Louisiana) on yhdysvaltalainen näyttelijä.

Ennen näyttelijänuraansa Scott loi uran mallina. Hän esiintyi aktiivisesti vaatekatalogeissa ja kiersi muotinäytöksissä muun muassa Miamissa, Pariisissa ja Lontoossa. Hänen kuviaan julkaistiin muun muassa lehtien Women's Wear Daily, Us Weekly ja Cosmopolitan sivuilla.

2000-luvun alussa Scott siirtyi näyttelemiseen. Ensimmäinen täyspitkä elokuva, josta hän sai osan, oli Steven Spielbergin ohjaama A.I. – tekoäly, joka sai ensi-iltansa vuonna 2001. Hän esitti elokuvassa pientä roolia, hahmoa nimeltä Gigolo Jane. Samana vuonna hän teki ensimmäisen isomman roolinsa televisiosarjassa Dark Angel, jossa hän näytteli sarjan toisen kauden ensimmäisestä jaksosta alkaen. Scott esitti sarjassa Asha Barlowen roolia yhteensä kymmenessä jaksossa. Vuonna 2002 hän sai pääroolin sarjasta Batmanin tytär (Birds of Prey), joka perustui löyhästi DC Comicsin sarjakuvaan Birds of Prey. Scott esitti sarjassa Batmanin ja Kissanaisen tytärtä Helena Kylea, supersankaria nimeltä Huntress. Sarja ei kuitenkaan menestynyt ja The WB -kanava päätti lopettaa sen kesken kauden, kolmentoista jakson jälkeen.

Batmanin tyttären jälkeen Scott on esiintynyt monissa elokuvissa, joista tunnetuimpia ovat S.W.A.T., Walking Tall ja Pinnan alla. Vuodesta 2006 alkaen hän on esittänyt Emily Sullivanin roolia CBS:n draamasarjassa Jericho.

Scott on ollut lokakuusta 2004 lähtien naimisissa tuottaja Anthony Rhulenin kanssa.

## [muokkaa] Aiheesta muualla

- Ashley Scott Internet Movie Databasessa (IMDb.com)

Haettu osoitteesta http://fi.wikipedia.org../../../a/s/h/Ashley_Scott_8d94.html

Luokka: Yhdysvaltalaiset näyttelijät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Italiano
- Polski